LW 76
Region: Asia Minor — Ionia

[επειδ]η ο δαμος ο τηιων εκ παλαιων [χρονων] συγγενης υπαρχων και φιλος [δι]α προγονων τας των εραννιων πολιος εξαπεσταλκεν ψαφισμα και πρεγγευτας ηροδοτον και μενεκλην παρακαλιων αμε συντηρειν τα δεδομενα τιμια υπο των προγονων αμιων και επι πλειον αυξειν και οπως αναγραφη το προτερον δογμα ο κατεβαλοντο οι προγονοι περι τας ασυλιας και καθιερωσιος τας των τηιων πολιος και τας χωρας εν οποιωι κα κρινωμεν ιερωι περι ων και οι πρεγγευται διελεγησαν ακολουθως τοις εν τωι ψαφισματι κατακεχωρισμενοις μετα πασης φιλοτιμιας αγαθαι τυχαι εδοξεν ερωνιων τοις κοσμοις και ται πολει επαινεσαι τον δαμον τον τηιων επι τωι προς τε τος θεος ευσεβως διακεισθαι και μεμνασθαι των φιλων και συγγενεων και αποκρινασθαι οτι α πολις των ερωνιων και προτερον τετηρηκεν ταν προς τηιους φιλιαν και ευνοιαν και νυν δε μενουσα επι τας αυτας αιρεσιος το τε δογμα το προτερον γραφεν υπο των προγονων περι τας καθιερωσιος και ασυλιας τας πολιος και τας χωρας τας τηιων ομοιως δε και το νυν αναγραψει ες το ιαρον το του ασκλαπιου και τηρησει ταν φιλιαν και επι πλειον αυξησει και εαν τις επι ταν πολιν ταν τηιων η ταν χωραν ταν καθιερωμεναν τωι διονυσωι τωι αρχαγεται τας πολιος αυτων στρατευηται η κατα γαν η κατα θαλασσαν βοαθησει ο δαμος ο εραννιων καθοτι αν η δυνατος οπως δε ειδωντι τηιοι ταν εραννιων ευνοιαν αν εχοντι πορτ αυτος δεδοχθαι ημεν τηιους πολιτας εραννιων ειναι δε αυτοις και ατελειαν και ενκτησιν γας και οικιας επαινουμεν δε και τους πρεγγευτας ηροδοτον μηνοδοτω μενεκλεα διονυσιω επι τε τωι σπευδειν υπερ τας πατριδος φιλοτιμως και ταν ενδαμιαν πεποιησθαι αξιως αμφοτεραν ταν πολιων ημεν δε αυτος και προξενος τας των εραννιων πολιος καλεσαι δε αυτος και επι ξενισμον επι ταν κοιναν εστιαν.